-Ես շքանշաններ, կոչում չեմ ստացել, չեմ էլ պատրաստվում ստանալ։ Իմ միակ շքանշանը Ռուսաստանի Դաշնության շքանշանն է, որով հպարտ եմ, գոհացած եւ բավարարված։ Պետությունից իմ ակնկալիքն այն է, որ հաստատվի ընդհանուր մշակութային քաղաքականություն։ Այդ դեպքում շատ խնդիրներ, այդ թվում նաեւ իմ խնդիրներն են լուծվում։ Ըստ որում, գնալով այդ մրցանակների բաղադրությունը դառնում է շատ կասկածելի։ Երկմտություն է առաջացնում, որովհետեւ մրցանակի են արժանանում գործեր, որոնք նորմալ պայմաններում մակուլատուրայի արժեք կունենային։ Ինչո՞ւ, որովհետեւ այդ մրցանակ տվողներն էլ ընտրելու հնարավորություն չունեն։